L 174/18 Jurnalul Oficial al Uniunii Europene 9.7.2010 REGULAMENTUL (UE) NR. 600/2010 AL COMISIEI din 8 iulie 2010 de modificare a anexei I la Regulamentul (CE) nr. 396/2005 al Parlamentului European şi al Consiliului în ceea ce privește adăugările și modificările aduse exemplelor de varietăți înrudite sau de alte produse cărora li se aplică același CMR (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 396/2005 al Parla- mentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală şi animală pentru animale și de modificare Directivei 91/414/CEE a Consiliului ('), în special articolul 4, întrucât: (1) Mai multe state membre au solicitat modificări şi adăugări minore în anexa I la Regulamentul (CE) nr. 396/2005, în coloana „Exemple de varietăți înrudite sau alte produse cărora li aplică aceleași CMR”. (2) Aceste modificări și adăugări sunt necesare pentru a include în anexa I la Regulamentul (CE) nr. 396/2005 noi fructe, legume și cereale care sunt în prezent dispo- nibile pe piața statelor membre. (3) Este adecvat să se adauge următoarele fructe, legume, cereale și produse de origine animală: mineolă, porumbar, mura arctică, zmeură hibridă (hibrid de zmeură și mure arctice), păpălău (physalis), limequat, mangustan, fructul dragonului (pitaya roșie), ciufă, fructe de Actinidia arguta, rădăcini de leuştean, rădăcini de angelică, rădăcini de gențiană, tamarillo, goji tibetan, goji chinezesc, choi sum (Brassica parachinensis), varză portugheză fără căpățână (Brassica oleracea var. acephala), varză portugheză (Brassica oleracea var. tronchuda), frunze de mazăre şi ridiche, spanac amaranthus şi semințe, săricică, semințe de curcubitacee altele decât dovleac, quinoa, flori de soc, frunze de ginkeo, flori comestibile, izmă şi vânat. Afinele roșii se mută din categoria afine în categoria merișoare. Denumirea latină pentru struguri se modifică în conformitate cu nomenclatura internațională. (4)  Prin urmare, Regulamentul (CE) nr. 396/2005 ar trebui modificat în consecință. (5)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar şi sănătatea animală și nu au întâmpinat nicio opoziție din partea Parlamentului European sau a Consiliului, ADOPTĂ PREZENTUL REGULAMENT: Articolul 1 Anexa I la regulamentul (CE) nr. 396/2005 se înlocuieşte cu textul din anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 iulie 2010. () JO L 70, 16.3.2005, p. 1. Pentru Comisie Președintele Josă Manuel BARROSO